Diari Oficial de la Generalitat Valenciana


Sumari del DOGV 848, del 17-06-1988 (1988/811450)

RESOLUCIÓ de 30 de maig de 1988, de la Direcció General d'Urbanisme, per la qual es publiquen les bases per a la formació de borses d'ofertes a efectes de la contractació d'assistències tècniques de la Direcció General d'Urbanisme.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   848

Data del DOGV
:   17-06-1988

Secció del DOGV
:   ALTRES DISPOSICIONS

Número del document
:   1988/811450


Data del document
:   30-05-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

Resolució de 30 de maig de 1988, de la Direcció General d'Urbanisme, per la qual es publiquen les bases per a la formació de borses d'ofertes a efectes de la contractació d'assistències tècniques de la Direcció General d'Urbanisme.  
1. Objecte  
La Direcció General d'Urbanisme, en exercici de les seues competències, ha de contractar serveis d?assistència Tècnica per a la redacció de Plans i Projectes Urbanístics, estudis sectorials de caràcter urbanístic i territorial de contingut jurídic o econòmic, anàlisi del medi físic i treballs topogràfics i de delineació.  
A fi de disposar de les referències sobre persones o empreses adients entre les quals seleccionar en el seu moment els possibles adjudicataris dels esmentats treballs, es formulen les presents bases.  
2. Persones que poden concórrer-hi  
L?oferta es dirigeix a professionals, equips de treball o empreses de consulta i de serveis, que a títol individual o en el conjunt dels equips corresponents, disposen de la titulació següent:  
- Arquitectes Superiors  
- Llicenciats en Dret  
- Llicenciats en Ciències Econòmiques  
- Llicenciats en Biològiques  
- Topògrafs  
- Delineants  
3. Borsa de treball  
Amb les propostes presentades, es constituirà una borsa d'ofertes que permeta la selecció de les més adequades en cada cas concret i sense que això supose restringir la possibilitat d'extensió de l?oferta a altres casos o la seua reiteració si calia.  
4. Documentació  
Amb aquesta finalitat, tots els professionals, els equips de treball o les empreses de consulta que vulguen participar en aquesta borsa, hauran de presentar una instància que continga els documents que a continuació s'indiquen:  
1) Instància que es dirigirà al Conseller d'Obres Públiques, Urbanisme i Transports on se sol·licitarà l'admissió en l?esmentada Borsa i on haurà de constar la titulació i les dades personals relatives a l?equip o empresa interessada.  
2) Fotocòpia del DNI.  
3) Declaració de tenir capacitat plena per a contractar amb l?Administració i de no estar en cap de les circumstàncies que assenyala l'article 23 del Reglament General de Contractes 2528/86, de 28 de novembre.  
4) Document que acredite el pagament de l?últim rebut de Llicència Fiscal.  
5) Declaració de trobar-se al corrent en les obligacions tributàries i de la Seguretat Social (la documentació acreditativa s'exigirà a la signatura del contracte).  
6) Curriculum Vitae, amb especial referència a treballs realitzats en les àrees de:  
- Redacció de Plans i Projectes Urbanístics  
- Elaboració d'anàlisis territorials  
- Treballs de topografia  
- Treballs de delineació  
En totes les referències s'esmentarà l'empresa que contractà tals treballs i, si fa el cas, aprovacions aconseguides per aquests.  
7) Mitjans personals i materials amb què es compta per a la realització de treballs de les característiques susdites.  
8) Declaració de la situació laboral del sol·licitant.  
S'haurà d'indicar: lliure exercici, al servei d'una empresa, amb indicació de les persones o entitats per a les quals es treballa o es preste servei, així com la dedicació a aquestes.  
S'haurà d'adjuntar un compromís de comunicació per escrit a la Direcció General d'Urbanisme, de qualsevol variació sobre les dades aportades pel sol·licitant en el moment en què aquesta es produesca.  
9) Preferència geogràfica d'actuació (província, comarca, zona, etc.).  
5. Presentació d'ofertes  
Les ofertes es presentaran en el Registre General de la Conselleria d'Obres Públiques, Urbanisme i Transports, Av. Blasco Ibáñez, 50 de València.  
Les ofertes es presentaran en el termini de 20 dies naturals a partir de la publicació de l'anunci de les presents bases en el Diari Oficial de la Generalitat Valenciana.  
València, 30 de maig de 1988. - La Directora General d'Urbanisme: María Blanca Blanquer Prats.